google/wiki40b huggingface dataset:
Daniel Šustek

Životopis

Študoval na nižšom evanjelickom gymnáziu v Banskej Bystrici (1857 – 1859), vyučil sa za stolára v Slovenskej Ľupči. V rokoch 1863 – 1864 stolár v Banskej Bystrici, neskôr na tovarišskej vandrovke, v rokoch 1872 – 1877 umelecký stolár a návrhár v Chicagu, krátko farmár v Iowe, potom opäť podnikateľ v Chicagu. Mecén hospodárskych a politických akcií Slovákov, dozorca hlavného odboru Národného slovenského spolku a spoluzakladateľ Matice slovenskej v USA. Autor cestopisných čŕt s výpoveďou o hospodárskych a sociálnych pomeroch. Jeho dielo obohatilo cestopisný žáner v slovenskej literatúre druhej polovice 19. storočia.
Pavol Bilík

Životopis

Narodený 17. novembra 1916, v obci Makov. V rokoch 2. svetovej vojny člen finančnej stráže v Starom Smokovci. Aktívny lyžiar – bežec, získal mnoho víťazstiev a cien, počas Slovenského národného povstania pôsobil ako partizánska spojka. 7. septembra 1944 bol nemeckými vojakmi zajatý a uväznený gestapom na Kežmarskom hrade. Po vypočúvaní a mučení gestapom, ho 8. septembra 1944 na nádvorí hradu zastrelili. Pochovaný je na cintoríne v Novom Smokovci. V roku 1946 bol povýšený do hodnosti kapitána a inšpektora 1. triedy finančnej stráže a vyznamenaný Radom SNP 1. triedy, in memoriam. Jeho meno nesie Bilíkova chata na Hrebienku vo Vysokých Tatrách. Tabuľka s jeho menom je umiestnená v sektore G15, na Symbolickom cintoríne pri Popradskom plese. Je po ňom pomenovaná aj Bilíkova ulica v bratislavskej Dúbravke.
Giou-de-Mamou

Poloha

Obec má rozlohu 14,23 km². Najvyšší bod je položený 966 m n. m. a najnižší bod 616 m n. m.

Obyvateľstvo

Počet obyvateľov obce je 744 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenský pohár v basketbale žien

Štruktúra súťaže

Pohár sa hrá turnajovým spôsobom, pred ktorým sa hrá najprv kvalifikácia. Samotný turnaj (final six) prebieha vyraďovacím systémom, keď v každom kole proti sebe dva tímy odohrajú zápas o postup do ďalšieho kola alebo zápasov o konečné umiestnenie.
Náprstník červený

Charakteristika

Náprstník je mohutná, dvojročná, jedovatá 0,5 – 1,5 m vysoká bylina. V prvom roku vyháňa mohutnú ružicu prízemných listov, z ktorej v druhom roku vyháňa priamu, sivoplsnatú stonku s veľkými až 25 cm dlhými, podlhovasto vajcovitými, končístými listami, ktoré sa pozvoľna zužujú do krátkej stopky. Kvety vyrastajú v hornej časti stonky z pazúch listeňov a tvoria jednostranný strapec. Úhľadne kvety majú päťzubý kalich a veľkú, až 5 cm dlhú, nachovú, zriedka bielu, náprsníkovo nafúknutú korunu so šikmým, nenápadne dvojpyskovitým okrajom. Koruna je vnútri brvitá a škvrnitá. Má štyri dvojmocné tyčinky. Plod je tobolka. Čas kvitnutia je od júna do augusta.

Biotop a pestovanie

Patrí k západoeurópskej kvetene a u nás sa pestuje jednak ako ozdoba v záhradách, jednak v poľných kultúrach pre farmaceutický priemysel, a to v ľahkých piesočnatých pôdach neobsahujúcich vápno. Pestuje sa výsevom semien alebo priamo do zeme, alebo po predchádzajúcom predpestovaní priesad v parenisku.

Zber a využite

Zbiera sa list (Folium digitalis). Na jeseň sa odrezávajú listy iba zdravých, jednoročných rastlín, listy dvojročných, kvitnúcich rastlín sa zbierajú v lete, hneď po odkvitnutí. Pestovanie, zber, sušenie a celá prax je pri tejto vzácnej rastline veľmi chúlostivá.

Účinné látky a účinky

Listy obsahujú jedovaté glykozidy, najmä digitoxín a gitoxín. Ďalej sú prítomné saponíny, enzýmy, farbivá, slizy a iné. Hlavnou terapeutickou doménou náprstníkových glykozidov je srdce a krvný obeh. V rukách skúseného lekára sú nenahraditeľným liekom. Vo farmácii sa vyrábajú početné galenické a špeciálne prípravky.

Výskyt

Rastie na slnečných lúkach, na kamenných svahoch a na okrajoch svetlých lesov. Obľubuje menej kyslú až kyslú kamenistú pôdu, s dostatkom humusu. Ľudia ho obľubujú v okrasných záhradách.

Otrava

Pri prežúvaní listov dochádza k nevoľnosti, vracaniu a zápalu úst. Pri toxickej dávke dochádza k nevoľnosti, hnačkám, podráždeniu tráviaceho ústrojenstva, zle sa dýcha, môžu sa objaviť poruchy videnia, pulz je nerovnomerný. Asi po 2 hodinách pulz stúpa a klesá. Človek umiera na zástavu srdca. Otrava sa lieči podaním absorpčného uhlia a trieslovín (tanín, odvar z dubovej kôry, silný čierny čaj). Je potrebné okamžite vyhľadať lekársku pomoc. Už dva listy náprstníka môžu byť pre človeka smrteľne nebezpečné. Ale pre ich horkú chuť je náročné ich zjesť v takom množstve.
Tordères

Poloha

Obec má rozlohu 9,91 km². Najvyšší bod je položený 390 m n. m. a najnižší bod 139 m n. m.

Obyvateľstvo

Počet obyvateľov obce je 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vojna volov

Dej

Seriál zobrazuje prvé vzbury sedliakov proti feudálom v 15. storočí.
Cuiry-lès-Iviers

Poloha

Obec má rozlohu 4,79 km². Najvyšší bod je položený 221 m n. m. a najnižší bod 162 m n. m.

Obyvateľstvo

Počet obyvateľov obce je 37 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jurij Nikolajevič Glazkov

Život

Už počas základnej školy sa rozhodol stať sa vojenským pilotom. V štúdiu pokračoval na stavropoľskom Suvorovského vojenskom učilišti a v roku 1957 do vojenského leteckého učilišťa v Charkove. V roku 1965 sa na vlastnú žiadosť a po absolvovaní lekárskych testov dostal do Hviezdneho mestečka na výcvik kozmonautov. Súčasťou výcviku bol parašutizmus a lietanie, trénoval na česko-slovenskom cvičnom lietadle L-29. Po dvoch rokoch tréningu ho vymenovali za kozmonauta. Na svoj let musel čakať 12 rokov. Často pracoval v Jevpatorii, v riadiacom stredisku na Kryme, pri letoch kolegov býval na námorných lodiach zaisťujúcich zázemie letov. Roku 1965 získal hodnosť staršieho inžiniera – veliteľa.
Medzi svoje záľuby uvádzal čítanie kníh, miloval Melvillovu Bielu veľrybu, neskôr už pri výcviku začal s vyrezávaním drevených figúrok.
Vo februári 1977 bol vo funkcii palubného inžiniera v posádke kozmické lode Sojuz 24, ktorá štartovala z Bajkonuru, spolu s ním letel ku stanici Saľut 5 aj Viktor Gorbatko. Let trval 425 hodín. V roku 1990 bol povýšený na generálmajora a v rokoch 1990 – 1996 pôsobil ako zástupca veliteľa Hviezdneho mestečka.
Penne (Tarn)

Polohopis

Penne má rozlohu 64,04 km². Najvyšší bod je položený 489 m n. m. a najnižší bod 93 m n. m. pri rieke Aveyron.
Susedné obce:

Obyvateľstvo

Počet obyvateľov obce je 569 (2011).
Graf vývoja obyvateľstva:
Zdroje: INSEE
Gemini 7

Priebeh letu

Štart sa uskutočnil 4. decembra 1965 o 19:30:03,702 svetového času (UTC) zo štartovacej rampy LC-19 z kozmodrómu Cape Kennedy Air Force Station na myse Kennedy na Floride. Veliaceho pilota Franka Bormana a pilota Jima Lovella čakal dlhodobý štrnásťdňový let, ktorého hlavným cieľom bolo otestovať schopnosť ľudského organizmu prežiť v stave beztiaže.
Po dosiahnutí obežnej dráhy skontrolovali astronauti palubné systémy a po ukončení prvého obehu začali lekárske experimenty, skúšali komunikovať s pozemnými stanicami pomocou laserového lúča, testovali navigáciu kozmickej lode rozpoznávaním obrysov kontinentov. Väčšina pokusov bola zameraná na lety budúceho programu Apollo. Nový ľahší typ skafandra umožnil astronautom jeho vyzlečenie a oblečenie bez cudzej pomoci na palube kozmickej lode.
Jednou z hlavných úloh misie bolo plánované priblíženie lodí Gemini 7 a Gemini 6. Let Gemini 6A odštartoval 15. decembra 1965 o 13:37:26,471 UTC s astronautmi Walterom Schirrom a Thomasom Staffordom. Loď Gemini 6 sa pohybovala po nižšej obežnej dráhe ako Gemini 7 a začala ju doháňať. Pomocou motorických manévrov sa k sebe obe lode priblížili – prvýkrát sa podarilo uskutočniť skupinový let dvoch lodí vo vesmíre. Jemným manévrovaním sa podarilo Walterovi Schirrovi priblížiť Gemini 6 k Gemini 7 až na vzdialenosť 0,3 m.
Po odlete Gemini 6 pokračovali Borman a Lovell v lete až do 18. decembra 1965, kedy zapálili brzdiace motory a pristáli na hladine Atlantiku, 900 km juhozápadne od Bermúd, odkiaľ ich vyzdvihla čakajúca lietadlová loď USS Wasp.
Dĺžkou svojho letu (14 dní) vytvorili astronauti nový svetový rekord, ktorý neskôr prekonala až loď Sojuz 9 v roku 1970.
Ribonukleová kyselina

Ribonukleová kyselina (RNA, alebo RNK) je nukleová kyselina tvorená jedným vláknom kovalentne naviazaných ribonukleotidov. Je biochemicky odlíšiteľná od DNA vďaka prítomnosti dodatočnej hydroxylovej skupiny pripojenej ku každej pentózovej molekule reťazca a prítomnosti uracilu namiesto tymínu. Jednou z hlavných funkcií RNA je okopírovať genetickú informáciu z DNA (transkripcia) a fyzicky ju preniesť na miesto, kde dôjde k jej preloženiu (translácia) na výsledný proteín (priamo túto funkciu plní iba jedna trieda RNA, mediátorová RNA (mRNA).

Chemická štruktúra

RNA tvoria štyri rozdielne bázy: adenín, guanín, cytozín a uracil. Prvé tri sú totožné s tými, ktoré sa nachádzajú v DNA, ale uracil v RNA nahrádza tymín v jeho komplementárnej funkcii k adenínu. Zdôvodnenie, prečo sa uracil nachádza v RNA môže byť v tom, že je energeticky menej nákladný, a to aj napriek tomu, že ľahko dochádza k jeho degenerácii na cytozín.

Porovnanie s DNA

V princípe majú rovnakú štruktúru ako DNA. Podobným spôsobom je vlákno RNA zložené z nukleotidov. Rozdielom je však prítomnosť hydroxylových skupín, ktoré sú pripojené na druhý uhlík pentózového cyklu (ribóza). DNA má v tejto pozícii iba jeden atóm vodíka (deoxyribóza). Hydroxylová skupina robí RNA menej stabilnou ako DNA.
DNA vytvára dlhú dvojitú špirálu, zloženú z dvoch komplementárnych vlákien. RNA vytvára relatívne kratšie jednovláknové reťazce. V niektorých prípadoch má komplementarita dvoch molekúl RNA aj fyziologickú funkciu (RNAi).

Vznik

RNA vzniká na jednom z dvoch vlákien DNA v procese, ktorý sa nazýva transkripcia. Prepisovaný reťazec sa nazýva matrica. Aby sa DNA mohla prepísať do RNA, musí byť najprv jej dvojzávitnica rozdelená a vodíkové väzby medzi purínovými a pyrimidínovými bázami prerušené. Na samotnej transkripcii sa podieľa enzým nazývaný RNA-polymeráza. Tá na základe princípu komplementarity pridáva na novovznikajúce vlákno RNA ribonukleotidy, ktoré vzájomne spája fosfodiesterovou väzbou. Reťazec RNA sa postupne predlžuje v smere 5´ → 3´. Pri raste sa RNA postupne oddeľuje od matrice a v mieste oddelenia sa obnovuje dvojvláknová štruktúra DNA.
Oxid hlinitý

Zásaditý spôsob

Pri tomto spôsobe výroby sa nechajú pôsobiť alkálie na rudu bauxit, za vzniku hlinitanu sodného, ktorý je rozpustný vo vode. Roztok hlinitanu sodného sa oddelí od tzv. červeného kalu, ktorý je zložený hlavne z oxidov a hydroxidov kremíka, železa a titánu. Roztok hlinitanu sa potom rozkladá a vylučuje sa hydroxid hlinitý. Následne sa hydroxid hlinitý kalcinuje pri vysokej teplote za vzniku oxidu hlinitého.

Kyslý spôsob

Pri kyslom spôsobe sa ruda spracuje roztokom anorganických kyselín a ruda sa pritom mení na hlinitú soľ. Táto sa soľ sa následne rozkladá a uvoľnuje sa hydroxid hlinitý, ktorý sa vyžíha na oxid hlinitý.

Elektrotermický spôsob

Tu dochádza ku taveniu bauxitu s uhlím v elektrickej peci a získava sa roztavený oxid hlinitý.
Saint-Fromond

Poloha

Obec má rozlohu 15,52 km². Najvyšší bod je položený 53 m n. m. a najnižší bod 0 m n. m.

Obyvateľstvo

Počet obyvateľov obce je 797 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Denník stroskotanca

Obsah románu

Román rozpráva formou denníka jedného z cestujúcich menom J.R. Kazallon príbeh zániku trojsťažníka Chancellor uprostred Atlantického oceánu. Autor rozpráva o tom ako v priebehu plavby lode z Charlestonu v Južnej Karolíne do Liverpoolu vypukol na lodi požiar, keď sa vznietil náklad bavlny. Popisuje márne pokusy posádky loď zachrániť a jej následné utrpenie na plti, ktoré si musela vyrobiť z trosiek lodi. Okolo plte krúžia žraloky, stroskotanci trpia hladom a smädom, majú halucinácie a mnohí z nich spáchajú samovraždu. V kritických situáciách vychádza najavo skutočná povaha niektorých z postáv (neschopnosť, zbabelosť, sebectvo, chtivosť, závisť, sadizmus aj kanibalizmus), ktorú do tej doby skrývali pod povrchom civilizácie. Iba záchrana v poslednej chvíli zabráni tomu, aby na plti prišlo k vražde a zjedeniu jedného z cestujúcich.
Železničná zastávka Detva

Doprava

Denne sa v zastávke zastaví „zhruba 40 vlakov“, vrátane rýchlikov. V budove zastávky je od januára 2019 obnovený predaj cestovných lístkov ZSSK zmluvným predajcom a doplnkový predaj suvenírov, darčekového tovaru a iných predmetov vhodných nie len pre cesty vlakom. ZSSK.  Priestory čakárne sú prevádzkované zmluvným predajcom a pre cestujúcu verejnosť sú prístupné v čase otváracích hodín osobnej pokladnice okrem prestávok počas ktorých je čakáreň zatvorená. Otváracie hodiny osobnej pokladnice DETVA:
Pondelok-Štvrtok: 04:00 - 20:00, Piatok 04:00 - 10:15, Sobota: Zatvorené, Nedeľa: 13:30 - 20:00
Pracovná prestávka: 08:30-09:15, 10:15-11:15, 12:50-13:30
Víkendové otváracie hodiny: Počas vybraných víkendov (spravidla 2 víkendy v priebehu kalendárneho mesiaca) je osobná pokladnica otvorená v piatok v čase 04:00 - 20:00, sobota a nedeľa v čase 07:30 - 20:00, pracovné prestávky 08:30-09:15, 10:15-11:15, 12:50-13:30, 14:15-15:15. Víkendy počas ktorých je osobná pokladnica otvorená sú zverejnené vždy minimálne na mesiac dopredu na dverách čakárne a na výdajnom okienku osobnej pokladnice Detva. Zmena prevádzkovej doby pokladnice vyhradená. aktualizované 10/2019
Le Moustoir

Poloha

Obec má rozlohu 14,85 km². Najvyšší bod je položený 192 m n. m. a najnižší bod 98 m n. m.

Obyvateľstvo

Počet obyvateľov obce je 660 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fourches

Poloha

Obec má rozlohu 4,78 km². Najvyšší bod je položený 160 m n. m. a najnižší bod 73 m n. m.

Obyvateľstvo

Počet obyvateľov obce je 196 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Vincent-de-Reins

Poloha

Obec má rozlohu 13,87 km². Najvyšší bod je položený 903 m n. m. a najnižší bod 476 m n. m.

Obyvateľstvo

Počet obyvateľov obce je 674 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mansat-la-Courrière

Poloha

Obec má rozlohu 9,42 km². Najvyšší bod je položený 618 m n. m. a najnižší bod 391 m n. m.

Obyvateľstvo

Počet obyvateľov obce je 86 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sľuda

Skupina sľudy je významná skupina horninotvorných minerálov. Sľudy patria medzi fylosilikáty, ktoré kryštalizujú v monoklinickej sústave, niekedy je ich symetriu ťažké rozpoznať, pretože nadobúdajú pseudohexagonálny habitus. Majú dokonalú bazálnu štiepateľnosť.

Štruktúra

Výborná štiepateľnosť sľúd je dôsledkom charakteristického usporiadania štruktúrnych prvkov, kde sa medzi dvoma tetraedrickými sieťami, ktoré majú v rovine hexagonálnu symetriu nachádza oktaedrická sieť, ktorej prvky sa spájajú do trojuholníkov. Táto štruktúra sa zvykne označovať ako t-o-t (tetraéder-oktaéder-tetraéder). Oktaedrická vrstva môže existovať v dvoch podobách, ako trioktaedrická podobná štruktúre brucitu alebo dioktaedrická, podobná gibbsitu. Vrstvy tvorené t-o-t štruktúrami sú kompaktné ale môžu sa spájať s ďalšími takými vrstvami, čím vzniká typická vrstevnatá štruktúra fylosilikátov.
Woirel

Poloha

Obec má rozlohu 1,85 km². Najvyšší bod je položený 118 m n. m. a najnižší bod 58 m n. m.

Obyvateľstvo

Počet obyvateľov obce je 38 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hrad Quéribus

Quéribus je hrad či skôr ruiny hradu typu donjon asi 30 kilometrov západne od mesta Perpignan pri dedine Cucugnan na skalnatom výbežku v nadmorskej výške 728 m n. m.
Pochádza z 11. storočia, prvá písomná zmienka pochádza z roku 1020, kedy patril grófom z Besalu. Hrad je preslávený najmä ako jedno z hlavných centier katarského odporu proti križiakom, v roku 1255 sa stal ich posledným útočiskom.
Massively-Multiplayer Online Role-Playing Game

Massive(ly)-Multiplayer Online Role-Playing Game (doslova Online RPG pre masívne veľa hráčov) je počítačová RPG pre viac hráčov, ktorá umožňuje tisíckam hráčov po celom svete, aby boli prostredníctvom internetu v jeden čas spoločne vo fiktívnom virtuálnom svete prostredníctvom internetu. MMORPG sú odnož online hier.
Hry sa pravidelne aktualizujú, čím sa do nich dostávajú nové predmety, lokality atď..
Dennis Meadows

Kariéra

Dennis L. Meadows pôsobil ako profesor a riaditeľ Institute for Policy and Social Science Research, University of New Hampshire, USA.

Rímsky klub

Dennis Meadows viedol medzinárodný autorský kolektív, ktorý vytvoril prvú správu pre Rímsky klub s názvom Limity rastu (The Limits to Growth. A Report for the Club of Rome´s Project on the Predicament of Mankind). Táto správa bola publikovaná v roku 1972 a vyvolala veľkú diskusiu. V roku 1992 bol spoluautorom dvadsaťročnej aktualizácie Limitov rastu, ktorá vyšla pod názvom Prekročené limity (Beyond the Limits. Confronting Global Collapse Envisioning a Sustainable Future) a v roku 2004 ako spoluautor publikoval 30 ročnú aktualizáciu Limitov rastu.
Alfa rozpad

Alfa rozpad alebo α rozpad je rádioaktívny rozpad ťažkých jadier prvkov s nukleónovým číslom A > 200, pri ktorom sa uvoľňujú α častice. Protónové číslo Z sa pri α rozpade zmenšuje na Z − 2, nukleónové číslo A sa zmenšuje na A − 4. α rozpadom vzniká žiarenie alfa.
Grad (uhol)

Grad   (iné názvy: grád, gon , gón, stotinný/stotinový stupeň ; zriedkavo: stupeň, centigrád [v širšom zmysle]  ; nesprávne: gradián; značka: gon, staršie: ᵍ, g, C) je jednotka veľkosti rovinného uhla. 1 grad (gon) = 1/100 pravého uhla = 1/400 plného uhla = π/200 rad = 15,708 mrad = 0,9 stupňa. Delí sa na 10 decigradov (=decigonov), 100 centigradov (=centigonov, stotinových/stotinných minút), 1000 miligradov (=miligonov) a 10 000 decimiligradov (=decimiligonov, stotinových/stotinných sekúnd). Grad nepatrí do sústavy SI. Používa sa najmä v geodézii. V minulosti používaný aj v geológií.
Majstrovstvá sveta vo futbale 1998 – Finále

Na Majstrovstvách sveta 1998 sa konalo finále 12. júla a stretli sa v ňom Brazília a domáce Francúzsko. Hralo sa na štadióne Stade de France v Saint-Denis v Paríži. Zápas skončil 3-0 pre Francúzsko, čím sa stalo siedmou krajinou na svete, ktorá získala titul Majstrov sveta.
Svet možný (logika)

Svet možný (logika) je situácia, do ktorej môže vstúpiť isté indivíduum. Napríklad istý jedinec môže byť holičom vo svete w1, záhradníkom vo svete w2, športovcom vo svete w3 atď. Toto indivíduum môže v rôznych možných svetoch disponovať rozličnými vlastnosťami a vstupovať do rozličných vzťahov .
Montréal (Ardèche)

Poloha

Montréal má rozlohu 6,15 km². Najvyšší bod je položený 371 m n. m. a najnižší bod 120 m n. m.

Obyvateľstvo

Montréal má 535 obyvateľov (2009).
Graf vývoja obyvateľstva:
Zdroje: INSEE
Bords

Poloha

Obec má rozlohu 15,47 km². Najvyšší bod je položený 57 m n. m. a najnižší bod 0 m n. m.

Obyvateľstvo

Počet obyvateľov obce je 1 263 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Censy

Poloha

Obec má rozlohu 4,86 km². Najvyšší bod je položený 309 m n. m. a najnižší bod 228 m n. m.

Obyvateľstvo

Počet obyvateľov obce je 57 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jednotný colný doklad

Jednotný colný doklad (JCD) je doklad slúžiaci k colnej deklarácií tovaru z krajín mimo Európskej únie za účelom jeho prepustenia do colného režimu. V rámci obchodu s tretími krajinami sa používa od roku 1988.
Jednotný colný doklad má jednotnú formu pre všetky členské štáty EU. Obsahuje 54 kolónok a je vytlačený na samoprepisovacom papieri so zeleno-bielym podkladom. Vzhľad Jednotného colného dokladu je predpísaný vyhláškou č. 341/2016 dodatok C1, Hlava I, oddiel A.
* Pozn.: Od 1. mája 2016 platí pre dovoz tovaru do EU z tretích krajín nový colný kódex, podľa ktorého sa za zásielku neobchodného charakteru považuje len zásielka zasielaná jednou fyzickou osobou druhej fyzickej osobe. Všetky ostatné zásielky sú považované za zásielky obchodného charakteru a je k nim povinné predložiť colné vyhlásenie (JCD).
Georg Friedrich Händel

Život

Narodil sa v roku 1685 v Halle. Od detstva prejavoval hudobné nadanie a venoval sa hre na organ. Taktiež ovládal hru na husle a hoboj. Po štúdiu práva na univerzite v Halle sa stal organistom v miestnom Domkirche. V roku 1706 odišiel do Talianska, kde sa zoznámil s celým radom známych skladateľov a princípmi talianskej opery. Po návrate do Nemecka pôsobil ako kapelník na hannoverskom dvore. Pociťoval frustráciu z nemeckého hudobného života. Po mimoriadne úspešnom prijatí jeho opery Rinaldo v Anglicku a naliehaní londýnskeho publika požiadal Juraja Hannoverského o povolenie vycestovať. V roku 1712 odišiel do Anglicka, kde s výnimkou kratších pobytov v zahraničí, pôsobil až do svojej smrti. Zložil tu svoje kľúčové diela a publikum, ktoré ho milovalo, ho čoskoro prijalo za svojho. Stretával sa tu však ale aj s mnohými intrigami. V roku 1737 ho ranila mŕtvica, následkom čoho ochrnul na polovicu tela. Pri dokončení oratória Jephta v roku 1751 navyše oslepol a nikdy už nezložil rozsiahlejšie dielo. Zomrel na Bielu sobotu, 14. apríla 1759 v Londýne. Bol mu vystrojený pohreb so štátnymi poctami, na ktorom sa zúčastnilo viac než 3000 ľudí, a bol pochovaný vo Westminster Abbey.

Osobnosť

Händel bol výzorovo silnejšej, robustnejšej postavy a ťažko sa pohyboval, no mal citlivú a humornú povahu. Dobové kresby dodávajú jeho hlave s neodmysliteľnou parochňou na hlave dojem vznešenosti vrcholného umelca. Bol však aj odvážny - ako osemnásťročný vyzval na súboj svojho priateľa J. Matthesona a jeho život zachránila iba náhoda (špička kordu skĺzla po jeho mosadznom gombíku). Podobnú statočnosť prejavoval Händel i v umeleckých súbojoch - najmä na poli opery. Händel veľmi hlboko prežíval svoje umenie. Neraz ho pristihli, ako pri kompozícii niektorého diela plakal. Bol neprekonateľným improvizátorom na organe. Túto schopnosť si zachoval až do posledného roka svojho života, keď už bol slepý. Nikdy nebol ženatý a svoj súkromný život držal v tajnosti.

Dielo

Händelovo dielo je neobyčajne rozsiahle - tvorí ho 46 opier, 32 oratórií, 100 kantát, cyklus  12 sláčikových koncertov, 20 koncertov pre organ a celkovo vyše 600 skladieb, čo je viac než úctyhodná (dnes nemysliteľná) bilancia na jediného autora. Po jeho smrti upadla prevažná časť jeho diela do zabudnutia, s výnimkou Anglicka sa v repertoári udržiaval iba Mesiáš a niektoré Concerti grossi, nezáujem postihol najmä jeho opery. Významné znovuobjavenie jeho diela prišlo až v druhej polovici 20. storočia ako súčasť trendu zvýšeného záujmu o predklasicistickú hudbu a autentickú interpretáciu starej hudby. Dnes je v repertoári pomerne veľká časť jeho diel a svetové operné domy uvádzajú jeho opery, hoci ich autentická interpretácia je veľmi náročná.
Caspar van Baerle

Životopis

Bol synom pisára Caspara van Baerle a jeho manželky Cornelie Eerdewijnsovej. Študoval teológiu na univerzite v Leidene a promoval z medicíny na univerzite v Caen. V roku 1641 sa stal profesorom filozofie v Amsterdame. Jeho latinské básne boli vysoko cenené. Priatelil sa s Hooftom a Stapelom a písal si s Huygensom a Descartom.
Condé-en-Brie

Poloha

Obec má rozlohu 4,56 km². Najvyšší bod je položený 221 m n. m. a najnižší bod 75 m n. m.

Obyvateľstvo

Počet obyvateľov obce je 653 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Souméras

Poloha

Obec má rozlohu 6,26 km². Najvyšší bod je položený 81 m n. m. a najnižší bod 29 m n. m.

Obyvateľstvo

Počet obyvateľov obce je 351 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pont-du-Bois

Poloha

Obec má rozlohu 8,15 km². Najvyšší bod je položený 482 m n. m. a najnižší bod 237 m n. m.

Obyvateľstvo

Počet obyvateľov obce je 119 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cosne-Cours-sur-Loire (obec)

Poloha

Obec má rozlohu 53,3 km². Najvyšší bod je položený 252 m n. m. a najnižší bod 138 m n. m.

Obyvateľstvo

Počet obyvateľov obce je 10 484 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cessy-les-Bois

Poloha

Obec má rozlohu 17,49 km². Najvyšší bod je položený 355 m n. m. a najnižší bod 210 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
NHL 1940/1941

Play-off o Stanley cup

 * V rámčeku za menom klubu je počet víťazných zápasov.